OzLabs/hebrew-wiki-articles huggingface dataset:
גביע רוסיה הסובייטית בכדורגל

גביע רוסיה הסובייטית בכדורגל (ברוסית: Кубок РСФСР по футболу) היה טורניר כדורגל אשר התקיים מ-1973 עד ל-1991 בין קבוצות רוסיה הסובייטית שהתמודדו בליגה השנייה של אליפות ברית המועצות.

הטורניר הוקם במלאת 75 שנה לכדורגל ברוסיה. ב-1978 הטורניר לא התקיים בשל טורניר הספרטקיאדה, כך גם בשנים 1979, 1982.

== משחקי הגמר ==
{| class="wikitable" style="margin-bottom: 10px;"
!שנה
!מחזיקת גביע
!פיינליסטית
!תוצאה
|-
| 1973
| וולקן
| מאשינוסטרויטל פסקוב
| 0:1
|-
| 1974
| מטאלורג מגניטוגורסק
| לוקומוטיב קלוגה
| 1:2
|-
| 1975
|וולגה קלינין
| דינמו ברנאול
| 1:2
|-
| 1976
| אמור בלגוושצ'נסק
|טרוד וורונז'
| 0:2 (ה)
|-
| 1977
|פאקל וורונז'
|צ'קאלובץ
| 1:2
|-
| 1978
| colspan="3" |לא נערך
|-
| 1979
| colspan="3" |לא נערך
|-
| 1980
|טורפדו טוליאטי
|זנאמיה טרודה
| 2:3
|-
| 1981
| אירטיש
| לוקומוטיב קלוגה
| 0:5
|-
| 1982
| colspan="3" |לא נערך
|-
| 1983
|דינמו סטברופול
|גאולוג טיומן
| 0:4
|-
| 1984
|גאולוג
| טקסטילשצ'יק
| 0:1 (ה)
|-
| 1985
| קרסניה פרסניה מוסקבה
|גאולוג
| 0:0, 0:2
|-
| 1986
| טקסטילשצ'יק
| טורפדו רובצובסק
| 0:1, 1:5
|-
| 1987
| זבזדה פרם
| זורקי קרסנוגורסק
| 2:1, 0:3
|-
| 1988
| זניט איז'בסק
|ספרטק נלצ'יק
זבזדה אירקוצק
|בית גמר
|-
| 1989
|אוקיאן נחודקה
| זבזדה גורודישצ'ה
| 1:2, 2:4
|-
| 1990
| APK אזוב
| בשסלמאש
| 1:3, 0:2
|-
| 1991
| סיביר קורגאן
| קובאן בראניקובסקי
| 0:2, 3:1
|}

== מחזיקות הגביע  ==
{| class="wikitable" style="margin-bottom: 10px;"
!מועדון
!אליפות
!סגנות
|-
|טיומן
|1 (1984)
|2 (1983, 1985)
|-
|פאקל וורונז'
|1 (1977)
|1 (1976) 
|-
|טקסטילשצ'יק איוואנובו
|1 (1986)
|1 (1984)
|-
|וולקן פטרופאבלובסק-קמצ'טסקי
|1 (1973)
|— 
|-
|מטאלורג מגניטוגורסק
|1 (1974)
|—
|-
|וולגה טבר
|1 (1975)
|— 
|-
|אמור בלאגובשצ'נסק
|1 (1976)
|— 
|-
|לאדה-טוליאטי
|1 (1980)
|— 
|-
|אירטיש אומסק
|1 (1981)
|—
|-
|דינמו סטברופול
|1 (1983)
|—
|-
|פרסניה מוסקבה
|1 (1985)
|— 
|-
|זבזדה פרם
|1 (1987)
|— 
|-
|זניט איז'בסק
|1 (1988)
|— 
|-
|אוקיאן נחודקה
|1 (1989)
|— 
|-
|APK אזוב
|1 (1990)
|— 
|-
|טובול קורגאן
|1 (1991)
|—
|-
|לוקומוטיב קלוגה
|—
|2 (1974, 1981)
|-
|פסקוב-2000
|—
|1 (1973)
|-
|דינמו ברנאול
|—
|1 (1975)
|-
|סיביר נובוסיבירסק
|—
|1 (1977) 
|-
|זנאמיה טרודה
|—
|1 (1981)
|-
|טורפדו רובצובסק
|—
|1 (1986)
|-
|זורקי קרסנוגורסק
|—
|1 (1987)
|-
|ספרטק נלצ'יק
|—
|1 (1988) 
|-
|זבזדה גורודישצ'ה
|—
|1 (1989) 
|-
|בשסלמאש נפטקאמסק
|—
|1 (1990)
|-
|סלביאנסק סלביאנסק נה קובאני
|—
|1 (1991) 
|}
== עובדות ==
* אף אחת מהקבוצות המשתתפות לא זכתה בגביע יותר מפעם אחת.
* רק קבוצת גאולוג טיומן העפילה שלוש פעמים לגמר הגביע (ואף עשתה זאת ברצף מ-1983 עד 1985), אך זכתה רק ב-1984.
* בגמר שיחקו פעמיים קבוצת פאקל וורונז', מועדון טקסטילשצ'יק איוואנובו וקבוצת לוקומוטיב קלוגה, עם זאת, רק קלוגה הפסידה בגמר. 
* קבוצת זנאמיה טרודה, שהפסידה בגמר 1980, שיחקה גם בגמר גביע ברית המועצות בכדורגל ב-1962.

== ראו גם ==
* אליפות רוסיה הסובייטית בכדורגל

קטגוריה:תחרויות כדורגל לא פעילות
קטגוריה:תחרויות כדורגל בברית המועצות
Drip

Drip (בעברית: טפטוף) הוא סינגל שהוקלט על ידי הראפרית האמריקאית קארדי בי, בשיתוף מיגוס, מתוך אלבום הבכורה שלה, Invasion of Privacy. השיר יצא לאור ב-4 באפריל 2018, כסינגל השיווקי הראשון מתוך האלבום.

עם יציאתו נכנס השיר אל המקום העשרים ואחת במצעד הבילבורד הוט 100, והשלישי במצעד שבניו זילנד.

== רקע וכתיבה ==
השיר נכתב על ידי קארדי בי, קוואבו, אופסט, טייקאוף ויהושע קרוס, והופק על ידי קסיוס ג'יי ונונסטופ דה איטמן. בשיר מתארח בשנית הראפר אופסט, אשר התארח גם בלהיט הראשון של קארדי, "Lick".

עם השיר הופיעה קארדי בסאטרדיי נייט לייב, ביחד עם עוד כמה שירים מתוך האלבום.

== וידאו קליפ ==
טרם הוציאה את הווידאו קליפ המלא של השיר, העלתה קארדי בי לערוץ ה-Vevo שלה את האודיו של השיר, המציג את עטיפתו של הסינגל. האודיו זכה לוויראליות רבה, ונכון לדצמבר 2019, מונה הצפיות שלו עומד על כ-75 מיליון צפיות.

בספוטיפיי צבר השיר למעלה מ-135 מיליון השמעות בסך הכול.<ref></ref>

== מיקומי שיא ==
בארצות הברית הצליח השיר להגיע למקום ה-21 במצעד הבילבורד הוט 100.

== נתוני מכירות ==
{| class="wikitable sortable"
!מדינה
!תואר
!מכירות
|-
!ארצות הברית (RIAA)
|פלטינה
|1,000,000<small></small>
|-
!קנדה (Music Canada)<ref></ref>
|זהב
|40,000<small></small>
|-
| colspan="3" |<small> מכירות + הזרמת מדיה בלבד</small>
|}

== קישורים חיצוניים ==

== הערות שוליים ==

קטגוריה:שירי 2018
קטגוריה:שירי קארדי בי
קטגוריה:שירי מיגוס
קטגוריה:שירים באנגלית
קטגוריה:שירים שנכתבו על ידי קארדי בי
קטגוריה:שירי היפ הופ אמריקאיים
קטגוריה:שירי מוזיקת טראפ
La Modelo

La Modelo (באנגלית: The Model, ובעברית: המודל) הוא סינגל שהוקלט על ידי הראפרית האמריקאית קארדי בי, ביחד עם הראפר הפוארטו ריקני אוזונה. השיר יצא לאור ב-22 בדצמבר 2017, כסינגל הראשון מתוך אלבומו השני, Aura.

באותו היום שבו יצא השיר, הוציאה קארדי גם את השיר "Bartier Cardi", שבהמשך יצא כסינגל השני מתוך אלבום הבכורה שלה, Invasion of Privacy.

עם יציאתו נכנס השיר אל המקום החמישים ושתיים במצעד הבילבורד הוט 100, הראשון במצעד שברפובליקה הדומיניקנית, והשלישי במצעד השירים הלטיניים.

== רקע וכתיבה ==
השיר נכתב על ידי קארדי בי, אוזונה ומקס קנדי, והופק על ידי גאביי מיוזיק כריס ג'ידאי וכולי. השיר הוא שיר בסגנון הרגאטון, המשלב בתוכו גם את סגנון הדאנסהול. שיר זה הוקלט כבר בשנת 2014, אך הוחלט להוציא אותו כסינגל שלוש שנים מאוחר יותר.

עם השיר הופיעו השניים בפסטיבל "CaliBashLA", שהתקיים בסמוך לצאתו כסינגל.

== וידאו קליפ ==
הווידאו קליפ הנלווה שיצא לשיר הועלה לערוץ היוטיוב של אוזונה, שלושה ימים לפני שיצא כסינגל. הקליפ צולם בג'מייקה, על ידי נונו גומש. בקליפ, ניתן לראות את אוזונה וקארדי בתוך אחוזה בצבע לבן ורקדנים רבים מסביבם. לאורכו של הקליפ ישנן סצנות אשר צולמו על כבישים.

נכון לדצמבר 2019, מונה הצפיות של הקליפ עומד על למעלה מ-380 מיליון צפיות.

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|22 בדצמבר 2017
|הורדה דיגיטלית
|VP
|<ref></ref>
|}

== קישורים חיצוניים ==

== הערות שוליים ==

קטגוריה:שירי 2017
קטגוריה:סינגלים מ-2017
קטגוריה:שירי אוזונה
קטגוריה:שירי קארדי בי
קטגוריה:שירים בספרדית
קטגוריה:שירים שנכתבו על ידי קארדי בי
קטגוריה:שירי רגאטון
Amantes de una Noche

Amantes de una Noche (באנגלית: Lovers for One Night, ובעברית: אוהבים בשביל לילה אחד) הוא סינגל שהוקלט על ידי זמרת הרגאטון הדומיניקנית נאטי נטשה, ביחד עם הראפר והזמר-יוצר הפוארטו ריקני באד באני.<ref name=":0"></ref> השיר יצא לאור ב-12 בינואר 2018, כסינגל שלא מתוך אלבום.<ref name=":0" />

במצעדים זכה השיר להצלחה סבירה, כאשר הגיע בשיאו אל המקום השלישי במצעד שברפובליקה הדומיניקנית.

== רקע וכתיבה ==
השיר יצא כמה חודשים אחרי שהוציאה נטשה את הלהיט העולמי, "Criminal". את השיר כתבו נאטי נטשה ובאד באני ביחד ומפיקו המוזיקלי טרם נודע. השיר הוא שיר בסגנון הרגאטון, המשלב בתוכו גם את סגנון הפופ הלטיני. עם השיר הופיעה נטשה מספר פעמים ואחת מהופעותיה נעשתה בחסותם של Vevo.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-125 מיליון השמעות.<ref></ref>

== וידאו קליפ ==
הווידאו קליפ הנלווה שצולם לשיר הועלה לערוצה של נטשה ב-11 בינואר 2018, יום לפני שיצא כסינגל רשמי. כלפי הקליפ הופנו ביקורות מעורבות אשר טענו כי הוא פרובוקטיבי מדי, עקב זה שנטשה מצטלמת בבגדי ים חושפניים ושולחת את התמונות לבאד באני.

נכון ליוני 2020, מונה הצפיות של הקליפ עומד על למעלה מ-400 מיליון צפיות, דבר אשר הופך אותו לקליפ השישי הנצפה ביותר של נטשה.<ref></ref>

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!ארצות הברית (RIAA)
|פלטינה 2× <small>(לטיני)</small>
|120,000<small></small>
|-
!ספרד (PROMUSICAE)
|זהב
|20,000
|-
! colspan="3" |סיכום
|-
!בכל העולם
|
|630,000
|-
| colspan="3" |<small> מכירות + הזרמת מדיה בלבד</small>
|}

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!כלל העולם
|12 בינואר 2018
|הזרמת מוזיקה • הורדה דיגיטלית
|פינה
|style="text-align:center;"|<ref name=":0" />
|}

== קישורים חיצוניים ==

== הערות שוליים ==

קטגוריה:שירי 2018
קטגוריה:סינגלים מ-2018
קטגוריה:שירי נאטי נטשה
קטגוריה:שירי באד באני
קטגוריה:שירים בספרדית
קטגוריה:שירים שנכתבו על ידי נאטי נטשה
קטגוריה:שירים שנכתבו על ידי באד באני
קטגוריה:שירים על לילות
קטגוריה:שירים על מיניות
קטגוריה:סינגלים בהוצאת פינה רקורדס
RTL 4

RTL 4 הוא ערוץ הטלוויזיה המסחרי הגדול ביותר בהולנד. זהו הערוץ הפופולרי ביותר במדינה, בייחוד בקרב בני 20-49. הערוץ משדר תוכניות בידור שונות, דרמות, תוכניות אירוח, חדשות ותוכניות כישרונות. לתחנה יש כמה ערוצים מקבילים נוספים בהולנד הנמצאים בבעלות קבוצת RTL, והם ערוצים RTL 7, RTL 8 ו-RTL 5

הערוץ משודר מלוקסמבורג להולנד, תחת רישיון שידורים של לוקסמבורג וכך נמנע הערוץ מפיקוח נרחב יותר של רשויות התקשורת ההולנדיות לעומת הפיקוח של לוקסמבורג שהוא רופף יותר.

== היסטוריה ==
הערוץ הושק במקור ב-2 באוקטובר 1989 בשם RTL Véronique לפני מיתוג מחדש בשם RTL 4 (לאחר שמספרים 1,2,3 היו כבר בשימוש על ידי השידור הציבורי ההולנדי). הערוץ היה המשדר הפרטי הראשון בהולנד, על אף שהוא משדר מלוקסמבורג. זאת למרות שאישור לשידורים פרטיים בהולנד אושרו רק בשנת 1992.

RTL 4 שידר את אופרת הסבון הראשונה והארוכה ביותר בתולדות הולנד, זמנים טובים, זמנים קשים מאז 1 באוקטובר 1990.

בין התוכניות ששידר הערוץ ניתן למנות את אקס פקטור, איידול, רוקדים עם כוכבים ורוקדים על הקרח והולנד גוט טאלנט.

== רדיו ==
ממאי 1991 עד ספטמבר 2006 היו לערוץ כמה תחנות רדיו נלוות, כגון תחנות הרדיו RTL 4, רדיו RTL רוק, RTL שמח ו-RTL FM.

== תוכניות ==
* הולנד גוט טאלנט
* אקס פקטור
* The Voice הולנד
* חדשות RTL
* RTL Live

=== רכש ===
* ד"ר פיל
* CSI: ניו יורק
* CSI: מיאמי
* CSI
* בונז

== קישורים חיצוניים ==

* 

== הערות שוליים ==

קטגוריה:ערוצי טלוויזיה
קטגוריה:ערוצי טלוויזיה הולנדיים
תסמונת מקון אולברייט

תסמונת מקון אולברייט היא תסמונת גנטית מורכבת, המתגלה בדרך כלל בילדות, ומתבטאת בהשפעה על מספר מערכות הגוף שלכאורה אינן קשורות, בעיקר עצמות, עור והמערכת האנדוקרינית. אף על פי שנחשבת לתסמונת ילדים, ומופיעה בספרות הרפואית תחת תסמונות ילדות בשל מגוון רחב מאוד של סימפטומים ודרגות חומרה, היא עשויה להיות מאובחנת גם בגיל ההתבגרות ולעיתים אף בבגרות. אין גיל מקסימלי או מינימלי לאבחון תסמונת זו.

==גנטיקה==
התסמונת נגרמת על ידי מוטציית הפעלה בגן GNAS המקודד לתכונות שונות במס מערכות בגוף. הגן GNAS מקודד לתת היחידה אלפא, של מרכיב ה-G ברצפטורים מצומדי חלבון G. המוטציה מובילה להפעלה קונסטיטוטיבית (ללא תלות בהפעלה חיצונית) של הקולטן ולמעבר שרשרת האותות המעורר את המערכות ההורמונליות השונות.

המוטציה הגורמת לתסמונת אינה מורשת מההורים אלא נוצרת דה-נובו במהלך ההתפתחות העוברית המוקדמת (פוסט-זיגוטית). לכן, המוטציה נמצאת רק בחלק מתאי הגוף בצורה של פסיפס. לא ידוע על גורמי סיכון להופעת התסמונת והיא מופיעה באופן שווה בכל קבוצות האוכלוסייה.

== סימפטומים ==
חשד לקיום התסמונת מועלה כאשר לפחות שניים מתוך שלושת הסימנים הבאים מתייצגים:
* דיספלזיה פיברוטית - מצב בו עצם ומח עצם מוחלפים ברקמה פיברוטית וכתוצאה העצם פריכה ומתפשטת, ומועדת לשברים, עיוותים, אובדן תפקוד תקין, וכאב.
* כתמי קפה בחלב על העור עם קצוות משוננים ("חוף מיין")
* תפקוד יתר של המערכת האנדוקרינית- לרבות התפתחות מינית מוקדמת (הנפוץ ביותר), פעילות יתר תריסית ופעילות יתר של בלוטת האדרנל (תסמונת קושינג).

נדרשים סמפטומים מלפחות שתי מערכות אלה לאבחנה, אך יכולים בפועל להיות סמפטומים רבים ומגוונים בדרגות חומרה שונות בהתאם למיקום וחומרת המוטציה. כמו בגורמים אחרים להתפתחות מינית מוקדמת, גם הופעת סימני המין המשניים עשוי להיות שונה מהנורמה כגון הופעה של דימום וגינלי קודם להנצת שדיים. חשיפה ממושכת לרמה מוגברת של הורמוני מין עשויה להוביל לגדילה מואצת עם הבשלה סגירה מוקדמת של סחוסי הגדילה ופגיעה בפוטנציאל הגובה הסופי.

חולים המתיצגים עם דיספלזיה פיברוטית עלולים לסבול משברים, דפורמציות, כאב, ורמות זרחן נמוכות בדם בשל ייצור יתר של ההורמון- Fibroblast growth factor-23.

חולים המתייצגים עם כתמי קפה בחלב- הכתמים באופן טיפוסי ימצאו סביב מרכז הגוף וקו האמצע, יהיו בעלי גבולות מתאר משוננים הידועים בשם Coast of Maine.

פעילות יתר של המערכת האנדוקרינית- התפתחות מינית מוקדמת היא הסמפטום הנפוץ ביותר, נפוץ בעיקר בבנות- 85% מהבנות ומאופיין בין השאר בציסטות מפרישות אסטרוגן, גדילה מוקמת ודימום וגינלי מוקדם. אצל בנים התפתחות מינית מוקדמת היא נפוצה הרבה פחות (10-15% מהמקרים). אצל בנים אבנורמליות באשכים נמצאת בשכיחות גבוהה מאוד (85%). פעילות יתר תריסית קיימת בכשליש מהחולים, ופעילות יתר של האדרנל (תסמונת קושינג) בכ-10-15% מהחולים. כמו כן ייתכנו רמות גבוהות של הורמון גדילה בכ-10-15% מהחולים.

בהתאם לסמפטומים המחלה עלולה להיות מאובחנת בגיל מוקדם- אם ההתיצגות היא יחסית קשה ואופיינית או לפעמים, במקרים קלים יותר, להתעכב אפילו במספר עשורים.

==קישורים חיצוניים==
* [https://www.doctors.co.il/medical-symptom/pregnancy-and-childbirth/mccune-albright-syndrome/ תסמונת מקון אולברייט], באתר Doctors

==הערות שוליים==

קטגוריה:ערכים שבהם תבנית בריטניקה אינה מתאימה
מקון אולברייט
קטגוריה:מומים מולדים ומחלות כרומוזומליות
אלכס גרסיה מנדוסה

אלכס גרסיה מנדוסה (בספרדית: Alex García Mendoza; נולד ב-2 ביוני 1993) הוא ג'ודוקא קובני. מנדוסה מתחרה בקטגוריית המשקל מעל 100 ק"ג והוא זוכה מדליית הארד מאליפות העולם במשקל פתוח משנת 2017. מנדוסה מחזיק במדליית ארד מהמשחקים הפאן-אמריקאיים משנת 2015 ובארבע מדליות מהאליפות הפאן-אמריקאית.

==קריירה==
המדליה המשמעותית הראשונה של מנדוסה בקריירה המקצועית הייתה באליפות הפאן-אמריקאית בשנת 2013 שנערכה בסן חוסה בה זכה במדליית הארד בקטגוריית המשקל מעל 100 ק"ג. בשמינית הגמר הוא ניצח את דארל קסטיו מגואטמלה, ברבע הגמר את דשון הווארד האמריקאי, בחצי הגמר הפסיד לרפאל סילבה הברזילאי ונשר לקרב על מדליית הארד שם גבר על פרדי פיגרואה מאקוודור. ביוני 2014 הוא השתתף בגראנד פרי הוואנה שבקובה וסיים במקום השביעי.

באפריל 2015, מנדוסה זכה במדליית ארד באליפות הפאן-אמריקאית שנערכה באדמונטון לאחר שגבר על רמון פילטה מהונדורס בקרב על המדליה. ב-14 ביולי הוא התחרה במשחקים הפאן-אמריקאיים שנערכו בטורונטו וזכה במדליית הארד לאחר ששוב ניצח את רמון פילטה בקרב על המדליה. ב-24 בינואר 2016, זכה מנדוסה במדליית ארד בגראנד פרי הוואנה לאחר שגבר בקרב על המדליה על אנדריי וולקוב הרוסי לעיני הקהל הביתי. ב-30 באפריל הוא התחרה באליפות הפאן-אמריקאית שנערכה בהוואנה וזכה במדליית הארד הרביעית שלו באליפויות היבשת.

ב-12 באוגוסט, מנדוסה השתתף באולימפיאדת ריו, התחרה בקטגוריית המשקל מעל 100 ק"ג וסיים במקום החמישי. בקרב הראשון ניצח את מוקאמדמורוד אבדורקמונוב מטג'יקיסטן ובשמינית הגמר ניצח את בארנה בור ההונגרי. ברבע הגמר הוא הפסיד להיסאיושי הראסווה היפני ונשר לקרבות בית הניחומים שם ניצח את יורי קראקובצקי מקירגיזסטן ועלה לקרב על מדליית הארד שם הפסיד בעונשים לאורי ששון הישראלי.

באפריל 2017 הוא התחרה באליפות הפאן-אמריקאית שנערכה בפנמה סיטי וזכה לראשונה במדליית הזהב. ברבע הגמר ניצח את דויד גומז המקסיקני, בחצי הגמר את רואן איסקיירדו הברזילאי ובגמר גבר על הקטור קמפוס הארגנטינאי. ב-18 ביוני מנדוסה זכה במדליית הכסף בגראנד פרי קנקון לאחר שהפסיד בקרב הגמר לדויד מורה הברזילאי.

ב-11 בנובמבר, מנדוסה התחרה באליפות העולם הפתוחה שנערכה במרקש וזכה במדליית הארד. בקרב הראשון ניצח את מבגניק נדיאייה מסנגל ובשמינית הגמר ניצח את אדלאן ביסולטנוב הרוסי לאחר שיריבו ספג שלושה עונשים. ברבע הגמר הוא הפסיד לקוקורו קגאורה היפני לאחר שספג שלושה עונשים ונשר לקרבות בית הניחומים שם ניצח את אלכסנדר מיכאילין הרוסי ועלה לקרב על מדליית הארד שבו גבר על בן-ארצו אנדי גראנדה הקובני. ב-17 בדצמבר מנדוסה התחרה בטורניר המאסטרס שנערך בסט. פטרסבורג וזכה במדליית הארד כשניצח את מאצ'יי סרנאצקי הפולני בקרב על המדליה.

==פרסים==
מקור:
*אליפות העולם:
:מרקש 2017: מדליית ארד בקטגוריית המשקל הפתוח
*המשחקים הפאן-אמריקאיים:
:טורונטו 2015: מדליית ארד בקטגוריית המשקל מעל 100 ק"ג
*האליפות הפאן-אמריקאית:
:סן חוסה 2013: מדליית ארד בקטגוריית המשקל מעל 100 ק"ג
:אדמונטון 2015: מדליית ארד בקטגוריית המשקל מעל 100 ק"ג
:הוואנה 2016: מדליית ארד בקטגוריית המשקל מעל 100 ק"ג
:פנמה סיטי 2017: מדליית זהב בקטגוריית המשקל מעל 100 ק"ג
*תחרויות מהסבב העולמי (מאסטרס, גראנד סלאם, גראנד פרי):
:גראנד פרי הוואנה 2016: מדליית ארד
:גראנד פרי קנקון 2017: מדליית כסף
:טורניר המאסטרס 2017: מדליית ארד

==קישורים חיצוניים==

==הערות שוליים==

קטגוריה:ג'ודוקא קובנים
קטגוריה:ג'ודוקא באולימפיאדת ריו דה ז'ניירו (2016)
קטגוריה:קובנים שנולדו ב-1993
דפנה עבר הדני

דפנה עבר הדני (י"ט בחשוון תש"א, 20 בנובמבר 1940 – כ"ז באדר ב' תשנ"ז, 5 באפריל 1997) הייתה סופרת, מתרגמת ומשוררת ישראלית.

==ביוגרפיה==
דפנה אורדנג נולדה ב-1940 בירושלים, אחת משלוש בנותיהם של וברטה אוּרדַנג. אביה היה יליד לייפאיה (לטביה), שעלה לארץ ישראל בשנת תרפ"ט והיה לאגרונום. אמה הייתה אספנית ובעלת גלריות בארץ ובניו יורק.עבר הדני גדלה בשכונת בית הכרם בעיר. ב-1948, כשהייתה בת שמונה, נהרג אביה בשעה שעלה על מוקש בבית צפאפא. למדה בבית הספר החקלאי "הדסים", שם הייתה חברתו של אורי מילשטיין.
נישאה לגבר בשם עבר הדני (במקור מוגרבי), שלמשפחתו הייתה מכולת בשוק מחנה יהודה. בנם יורם עבר הדני הוא סופר, תסריטאי ובמאי פרסומות.

פרסמה סיפורים, שירים ותרגומים. בשנת 1973 התפרסם תרגומה לשיריו של אדוארד ליר, ובמסגרת זו טבעה את המונח העברי "איגיון" (כתרגום ל-nonsense). חיברה שני קובצי שירים לילדים: "הגברת צפרדע בוכה במקלחת" (1975) ו"להיות חבר עם הינשוף" (1995).

אחדים משיריה הולחנו בראשית שנות ה-70 על ידי מאיר מינדל, וכמה משיריה גם הושרו: "שוב", שהלחין שמוליק קראוס ובוצע במקור על ידי קראוס וג'וזי כץ ב-1976; "ללא כוכב", ששר ג'ו עמר; "קזינו עולמי", שהלחין ליאור ייני וביצעה מיקי קם (הגיע למקום השלישי בקדם-אירוויזיון 1987). 

בסוף ימיה אושפזה דפנה עבר הדני בהוספיס בבית החולים הדסה הר הצופים, ונפטרה ב-1997, בגיל 56. נקברה בהר המנוחות.

==ספריה==
* הגברת צפרדע בוכה במקלחת, כתבה וציְּרה דפנה עבר-הדני, תל אביב: טרקלין ליד עקד, תשל"ו 1975. (שירים לילדים)
* דפנה עבר-הדני, להיות חבר עם הינשוף, איְּרה תרצה ולד, קריית גת: דני ספרים, 1995. (שירים לילדים)

===תרגום===
* אדוארד ליר, כמה טוב להכיר את מר ליר: שירי אי-גיון (נונסנס), עברית: דפנה עבר-הדני, איורים: אדוארד ליר, תל אביב: טרקלין ליד עקד, 1973.
* ג'יימס פנימור קופר, אחרון המוהיקנים, עברית: דפנה עבר-הדני, ירושלים: כתר (ספרי כתרי), 1974.

==קישורים חיצוניים==
מפרי עטה:
* [http://lib.toldot.cet.ac.il/pages/item.asp?item=2203 שמואל פיזאר: כעוף החול] (מתוך: אילה יפתח (עורכת), תיגר: מרד, חופש ויצירה, תל אביב: המרכז לטכנולוגיה חינוכית, 1990), באתר "תולדונט"
* 
* 
* 

==הערות שוליים==

קטגוריה:משוררי ילדים ישראלים
קטגוריה:סופרות ילדים ונוער ישראליות
קטגוריה:סופרי ילדים ונוער ישראלים
קטגוריה:סופרות ישראליות
קטגוריה:סופרים ישראלים
קטגוריה:יוצרי איגיון ישראלים
קטגוריה:פזמונאיות ישראליות
קטגוריה:מתרגמות ישראליות
קטגוריה:מתרגמים ישראלים
קטגוריה:מתרגמות מאנגלית לעברית
קטגוריה:מתרגמים מאנגלית לעברית
קטגוריה:בוגרות פנימיית הדסים
קטגוריה:יהודים הקבורים בהר המנוחות
קטגוריה:ישראליות שנולדו ב-1940
קטגוריה:ישראלים שנולדו ב-1940
קטגוריה:ישראליות שנפטרו ב-1997
קטגוריה:ישראלים שנפטרו ב-1997
אליפות רוסיה ברוגבי שביעיות

אליפות רוסיה ברוגבי שביעיות (ברוסית: Чемпионат России по регби-7) היא תחרות שנתית למועדוני רוגבי והאליפות הלאומית הבכירה בתחום זה. נערכת ברציפות מדי שנה מאז 1993.
== אלופות ==
{| width="60%" class="wikitable" style="margin-bottom: 10px;" border="1"
!שנה
!אלופה
!סגנית
!מקום 3
|-
| 1993
| VVA מחוז מוסקבה
| הכוכב טשקנט
| וייראס שיאולאי
|-
| 1994
| VVA מחוז מוסקבה
| אמפילס רוסטוב על הדון
| אמפילס-אוויה רוסטוב על הדון
|-
| 1995
| פילי מוסקבה
| VVA מחוז מוסקבה
| סלבה
|-
| 1996
| פנזה
| VVA מחוז מוסקבה
| אמפילס רוסטוב על הדון
|-
| 1997
| פנזה
| סיבטיאז'מאש קרסנויארסק
| VVA מחוז מוסקבה
|-
| 1998
|colspan=3 align=center| לא נערכה אליפות
|-
| 1999
|colspan=3 align=center| לא נערכה אליפות
|-
| 2000
| פנזה
| VVA מחוז מוסקבה
| קרסני יאר קרסנויארסק
|-
| 2001
| VVA מחוז מוסקבה
| קרסני יאר קרסנויארסק
| יניסיי-STM
|-
| 2002
|colspan=3 align=center| לא נערכה אליפות
|-
| 2003
| VVA מחוז מוסקבה
| יניסיי-STM
| קרסני יאר קרסנויארסק
|-
| 2004
| VVA מחוז מוסקבה
| רוסטוב
| דרום קרסנודאר
|-
| 2005
| פנזה
| VVA מחוז מוסקבה
| דרום קרסנודאר
|-
| 2006
| פנזה
| דינמו מוסקבה
| דרום קרסנודאר
|-
| 2007
| VVA מחוז מוסקבה
| דרום קרסנודאר
| יניסיי-STM
|-
| 2008
| דרום קרסנודאר
| קרסני יאר קרסנויארסק
| אימפריה דינמו פנזה
|-
| 2009
| דרום קרסנודאר
| קרסני יאר קרסנויארסק
| VVA מחוז מוסקבה
|-
| 2010
| דרום קרסנודאר
| אימפריה פנזה
| לוקומוטיב מוסקבה
|-
| 2011
| קרסני יאר קרסנויארסק
| יניסיי-STM
| אימפריה פנזה
|-
| 2012
| VVA מחוז מוסקבה
| יניסיי-STM
| קובאן קרסנודאר
|-
| 2013
| קובאן
| יניסיי-STM
| סלבה 
|-
| 2014
| VVA מחוז מוסקבה
| קובאן
| יניסיי-STM
|-
| 2015
|rowspan=3 align=right|יניסיי-STM
|rowspan=3 align=right|קרסני יאר קרסנויארסק
|rowspan=2 align=right|VVA מחוז מוסקבה
|-
| 2016
|-
| 2017 
| RCSP
|-
| 2018
| VVA מחוז מוסקבה
| קובאן
| קרסני יאר קרסנויארסק
|-
| 2019
| לוקומוטיב פנזה
| VVA מחוז מוסקבה
| קובאן
|-
| 2020/2021
| VVA מחוז מוסקבה
| לוקומוטיב פנזה
| מאחז נארווה 
|-
|}

== קישורים חיצוניים ==
* [http://www.rugby.ru/ איגוד הרוגבי של רוסיה]
* [http://rugbystat.droppages.com/ נתוני רוגבי בברית המועצות וברוסיה]

קטגוריה:רוסיה: תחרויות רוגבי
מחנה הריכוז טופובסקה שופה

מחנה הריכוז טוֹפּוֹבְסְקֶה שוּפֶּה (בסרבו-קרואטית: koncentracioni logor Topovske šupe, בסרבית קירילית: концентрациони логор Топовске Шупе), היה מחנה ריכוז אשר הוקם על ידי הגסטפו וממשלת הבובות של הגנרל מילאן נדיץ' (ממשלת ההצלה הלאומית), שכן בפאתי בלגרד בירת יוגוסלביה, פעל בתקופת השואה מאוגוסט ועד דצמבר 1941 ובו נכלאו ונרצחו יהודים בעיקר גברים מקהילות בלגרד והבאנאט וכן בני רומה.

== היסטוריה ==
המחנה הוקם באוגוסט 1941 בתוך קסרקטין צבאי של חיל התותחנים היוגוסלבי אשר בו שכנו אורוות סוסים ומגורי חיילים. המחנה נוהל על ידי הגסטפו בסיוע יחידות ז'נדרמריה של ממשלת ההצלה הלאומית בהנהגת מילאן נדיץ'. המחנה שימש לכליאת גברים מקהילת בלגרד וכן מהבאנאט הסרבי , כגון מקהילות זרניאנין, פנצ'בו, קיקינדה, נובי בצ'יי ונובי קנז'באץ. מטופובסקה שופה נלקח חלק העצורים לגאיות ההריגה ביאיינצי הסמוך למחנה הריכוז באנייצה ובכפר יאבוקה הסמוך לפנצ'בו. חלק מהעצירים נרצחו באזור המחנה ונקברו בקבורה המונית.

ההוצאות להורג של אסירי טופובסקה שופה החלו בספטמבר. לאחר תחילת פעילותם של הפרטיזנים של טיטו קבעו הגרמנים מכסת הוצאה להורג בטופובסקה שופה שעמדה על 100 מוצאים להורג בגין חייל גרמני שנהרג ו-50 בגין חייל שנפצע בקרבות. מרבית ההוצאות להורג בוצעו באוקטובר. בראשית אוקטובר 1941 נהרגו 21 חיילים מהוורמאכט בקרבות ליד טופולה. כנקמה על האירוע הורו הגרמנים להוציא להורג 2,100 יהודים ובני רומה. 805 ממחנה שאבאץ ו-1,295 מטופובסקה שופה. בין ה-9 ל-11 באוקטובר בוצעו ההוצאות להורג. הגרמנים הובילו את העצירים היהודים בקבוצות של 20 לבורות ההוצאה להורג. על כל עציר הוצבו 5 יורים. עד סוף נובמבר הוצאו להורג בירי כל הגברים מקרב יהודי בלגרד. בדצמבר פורק המחנה.

בראשית דצמבר 1941 נותרו בטופובסקה שופה 200–300 גברים יהודים, ואלו נשלחו לביצוע עבודות כפייה בהכנת מחנה הריכוז סיימישטה לקליטת הנשים והילדים היהודים לקראת השמדתם.

לאחר המלחמה ננטש המחנה, בהמשך הוצבה על קיר החומה המקיפה את האתר לוחית זיכרון. ב-2013 נודע כי על שטח המחנה מתוכן להקים מרכז קניות בתכנון של משרד אדריכלות ישראלי. הנושא עורר גל מחאות בקרב יהודי סרביה בראשות הרב הראשי יצחק אסיאל ולבסוף לא ניתן אישור לביצוע הפרויקט.

==קישורים חיצוניים==

* [http://www.yadvashem.org/odot_pdf/Microsoft%20Word%20-%202136.pdf אודות השואה – סרביה], באתר יד ושם
* 

==הערות שוליים==

קטגוריה:שואת יהודי יוגוסלביה
קטגוריה:סרביה: היסטוריה
קטגוריה:יהדות יוגוסלביה
טופובסקה שופה
Erotica (שיר)

"Erotica" (בעברית: "אֵרוֹטִיקָה") הוא סינגל של הזמרת-יוצרת האמריקאית מדונה, מתוך אלבום האולפן החמישי שלה, Erotica. השיר יצא כסינגל המוביל מתוך האלבום ב-29 בספטמבר 1992, על ידי חברות התקליטים האחים וורנר, מאבריק רקורדס וסייר רקורדס.

השיר הגיע למקום השלישי במצעד הבילבורד הוט 100, השלישי במצעד הסינגלים הבריטי, והשלוש עשרה במצעד קנדה הוט 100.

== רקע וכתיבה ==
השיר נכתב על ידי מדונה עצמה, שפ פטיבון ואנתוני שימקין והוא הופק על ידי מדונה ושפ. מבחינה לירית, מילות השיר מדברות על סאדו מאזו וקיום יחסי מין. בשיר מדונה מגלמת דמות בשם דיטה שמנסה לפתות גבר אחר לקיים איתה יחסי מין ולממש את הפנטזיות המיניות שלה תוך כדי חקר הגבול בין כאב להנאה.

מאוחר יותר, הוא גם נכלל באלבומי האוסף של מדונה GHV2, ו-Celebration.

== ביקורות והצלחה ==
השיר קיבל ביקורות חיוביות ממבקרי המוזיקה שציינו לחיוב את החדשנות המוזיקלית של מדונה בעוד אחרים כינו את זה כ"מפחיד". הופעת הבכורה של השיר בארצות הברית הייתה המקום ה-13, מה שהפך אותו לאחד מכניסות הבכורה הגבוהות ביותר אי פעם בתולדות מצעד הבילבורד הוט 100.

בסופו של דבר, השיר הגיע למקום השלישי במצעד הבילבורד הוט 100, ולמקום הראשון במצעד שירי הדאנס קלאב. באופן כללי השיר זכה להצלחה רבה בעולם והגיע לעשירייה הפותחת במדינות רבות ביניהם ניו זילנד, נורווגיה, פורטוגל, שוודיה והממלכה המאוחדת. באיטליה ויוון הצליח להגיע למקום הראשון. גם בקנדה ואירופה הצליח השיר להיכנס למיקומים גבוהים.

== וידאו קליפ ==
הווידאו קליפ לשיר בוים על ידי צלם האופנה פביאן ברון בו היא עוטה מסכת סאדו-מאזו ומשלבת צילומים מתוך הספר "סקס" וגם את השתתפותם של מפורסמים כמו נעמי קמפבל וביג דדי קיין. הקליפ היה שנוי במחלוקת ושודר ב-MTV בסך הכול 3 פעמים. בשאר הפעמים היה משודר אחרי השעה 10 בלילה עד שהוסר לחלוטין משידורי הערוץ.

את השיר ביצעה בסיבובי ההופעות "The Girlie Show World Tour", ו-"Confessions Tour", וגם בסיבוב ההופעות "The MDNA Tour", כחלק ממאשאפ עם השיר "Candy Shop".

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!אוסטרליה (ARIA)
|זהב
|35,000
|-
!ארצות הברית (RIAA)
|זהב
|500,000
|-
!הממלכה המאוחדת (BPI)
|
|270,800
|-
! colspan="3" |סיכום
|-
!בכל העולם
|
|1,700,000
|}

== קישורים חיצוניים ==

== הערות שוליים ==

קטגוריה:שירי 1992
קטגוריה:סינגלים מ-1992
קטגוריה:שירי מדונה
קטגוריה:שירים באנגלית
קטגוריה:שירים שנכתבו על ידי מדונה
קטגוריה:שירים שנכתבו על ידי שפ פטיבון
קטגוריה:שירים שהופקו על ידי מדונה
קטגוריה:שירים שהופקו על ידי שפ פטיבון
קטגוריה:וידאו קליפים מעוררי מחלוקות
קטגוריה:שירים על מיניות
קטגוריה:שירים על BDSM
קטגוריה:שירי ג'ק סווינג חדש
קטגוריה:שירי היפ הופ אמריקאיים
קטגוריה:שירי טריפ הופ
קטגוריה:שירים המעורבים במחלוקות הקשורות לפלגיאט
קטגוריה:סינגלים שהגיעו למקום הראשון באיטליה
קטגוריה:סינגלים שהגיעו למקום הראשון ביוון
קטגוריה:סינגלים שהגיעו למקום הראשון במצעד אירופה הוט 100
קטגוריה:סינגלים בהוצאת וורנר רקורדס
קטגוריה:סינגלים בהוצאת מאבריק רקורדס
קטגוריה:סינגלים בהוצאת סייר רקורדס
טיומן (קטרגל)

מועדון הקטרגל טיומן (ברוסית: Мини-футбольный клуб Тюмень) הוא שמו של מועדון קטרגל מקצועני רוסי מהעיר טיומן שבסיביר שנוסד בשנת 1999. הקבוצה משחקת בליגת העל הרוסית בקטרגל.

ספונסר הקבוצה הראשי הוא חברת הנפט "סיבור".
==היסטוריה==
המועדון הוקם בשנת 1999 ועד שנת 2001 נקרא בשם "סיבנפטפרובוד" ונתמך על ידי חברת סיבנפט, שלימים אורגנה מחדש והפכה לגזפרום נפט.

עונת 2009/2010 הייתה עונה היסטורית עבור הקבוצה אשר סיימה כסגנית אלופת ליגת העל הרוסית וגם העפילה לגמר הגביע הרוסי בקטרגל, במה שמהווה להישגי שיא בתולדותיה. היא שחזרה את ההישג גם בעונת 2018/2019 כשהעפילה לגמר פלייאוף הליגה, אך הפעם הצליחה לזכות בתואר האליפות, לראשונה בתולדותיה. בעונת 2019/2020 העפילה לחצי גמר הפלייאוף וסיימה במקום הרביעי ובאותה עונה העפילה לחצי גמר ליגת האלופות בקטרגל.

בעונת 2020/2021 העפילה לגמר פלייאוף הליגה ובעונת 2021/2022 העפילה לחצי גמר ליגת האלופות בקטרגל בפעם השנייה בתולדותיה.

==הישגים לפי עונה==
 

{| class="wikitable" width=60%
!עונה
!ליגה (דירוג ליגה)
!מיקום בעונה הסדירה
!פלייאוף
!הערות
|-bgcolor="#EDAD27"
|1999/2000
|הליגה הראשונה (II)
|5
|
|
|-bgcolor="#EDAD27"
|2000/2001
|הליגה הראשונה (II)
|1
|
|העפילה לליגה הבכירה
|-bgcolor="#FAFAD2"
|2001/2002
|הליגה הבכירה (I)
|13
|
|
|-bgcolor="#FAFAD2"
|2002/2003
|הליגה הבכירה (I)
|9
|
|
|-bgcolor="#FAFAD2"
|2003/2004
|rowspan=19|ליגת העל (I)
|9
|
|
|-bgcolor="#FAFAD2"
|2004/2005
|10
|
|
|-bgcolor="#FAFAD2"
|2005/2006
|10
|
|
|-bgcolor="#FAFAD2"
|2006/2007
|6
|
|
|-bgcolor="#FAFAD2"
|2007/2008
|4
|
|
|-bgcolor="#FAFAD2"
|2008/2009
|4
|
|
|-bgcolor="#E5E5E5"
|2009/2010
|2
|
|באותה עונה העפילה גם לגמר הגביע
|-bgcolor="#FAFAD2"
|2010/2011
|6
|4
|
|-bgcolor="#FAFAD2"
|2011/2012
|3 
|רבע גמר
|
|-bgcolor="#FAFAD2"
|2012/2013
|6 
|3
|
|-bgcolor="#FAFAD2"
|2013/2014
|4
|רבע גמר
|
|-bgcolor="#FAFAD2"
|2014/2015
|6
|4
|
|-bgcolor="#FAFAD2"
|2015/2016
|3 
|4
|
|-bgcolor="#FAFAD2"
|2016/2017
|6 
|רבע גמר
|
|-bgcolor="#FAFAD2"
|2017/2018
|2
|3
|
|-bgcolor="gold"
|2018/2019
|4
|זכייה
|העפילה גם לגמר הגביע
|-bgcolor="#FAFAD2"
|2019/2020
|4
|חצי גמר
|העפילה גם לחצי גמר ליגת האלופות 
|-bgcolor="#E5E5E5"
|2020/2021
|2
|גמר
| 
|-bgcolor="#FAFAD2"
|2021/2022
|
|
|העפילה גם לחצי גמר ליגת האלופות 
|}

==הישגים ותארים==
*ליגת העל הרוסית בקטרגל:
** אליפות (1): 2018/2019
** סגנות (2): 2009/2010, 2020/2021
*הגביע הרוסי בקטרגל:
** סגנות (2): 2009/2010, 2018/2019

==קישורים חיצוניים==

* 

קטגוריה:קבוצות קטרגל רוסיות
קטגוריה:סיביר: מועדוני ספורט
קטגוריה:טיומן
אפקט טטריס

צילום מסך של המשחק tetromino. אנשים שמשחקים משחקי מחשבה מסוג זה במשך זמן ארוך נוטים לראות תמונות זזות כמו אלו בקצוות השדה חזותי שלהם, כאשר הם סוגרים את העיניים שלהם, או כשהם נרדמים.

אפקט טטריס מתרחש כאשר אנשים מקדישים את מלוא תשומת לבם לפעילות מסוימת במשך זמן רב מאוד, עד שהיא מצליחה לחדור למחשבות, לדימויים ולחלומות שלהם.

מקור שמה של התופעה הוא המשחק טטריס. אנשים ששיחקו טטריס במשך זמן ממושך נוטים למצוא את עצמם חושבים על דרכים שבהן ניתן להתאים בין צורות שונות בעולם האמיתי כמו קופסאות על מדף סופרמרקט ובניינים ברחוב, או להזות יצירה של צורות, אשר נופלות למקומן בפריסה בלתי נראית. במובן זה, אפקט טטריס הוא צורה של הרגל. אותם אנשים יכולים לחלום גם על נפילת טטרומינואים בשלבי ההירדמות או לראות תמונות של חלקים שנופלים בקצוות שדות הראייה שלהם או כשהם עוצמים את העיניים.

== דוגמאות נוספות ==
אפקט הטטריס יכול להתרחש גם עם משחקי מחשב אחרים. הוא יכול להתרחש גם בעקבות משחקים לא דיגיטליים, כמו אשליות של קווים מעוגלים אחרי עיסוק ממושך בפאזל, או התממשות חזותית בלתי רצונית של קובייה הונגרית.

ברמה התחושתית, רגלי ים הם סוג של אפקט טטריס. אדם שזה עתה נעמד על האדמה, אחרי שבילה תקופות ארוכות בים והתרגל לתנודות הגלים, עשוי לחוש אשליה תנועתית של התנדנדות הקרקע. 

ברמה המנטלית, תכנות מחשבים, הביא את העוסקים בפעולה זו לחלום חלומות על קידוד. מתמטיקאים דיווחו שהם חולמים על מספרים או משוואות.

== ראו גם==
* אפקט הדומינו
* קיבעון
* הפלסטיות של מערכת העצבים

==קישורים חיצוניים==

==הערות שוליים==

קטגוריה:זיכרון
קטגוריה:משחקי מחשב
קטגוריה:אשליות
קטגוריה:טטריס
קארל מקל

קארל ארנסט מקל ( 9 בינואר 1901 – 28 בינואר 1948) היה קצין נאצי בדרגת אובר-שטורמבנפיהרר (דרגה מקבילה לסגן-אלוף) ששימש כמנהל אדמיניסטרטיבי במחנה ההשמדה אושוויץ. הוא הועמד לדין במסגרת משפט אושוויץ הראשון, נמצא אשם ונידון למוות בתלייה.

==ביוגרפיה==
מקל נולד בקלינגנתל שבגרמניה, למד והתפרנס מראיית חשבון. בשנת 1926 הצטרף לשורות המפלגה הנאצית ולאס אס. בין השנים 1933–1941 עבד במשרדים של המטה המרכזי של האס האס, ה-WVHA (בגרמנית SS-Wirtschafts- und Verwaltungshauptamt "המשרד הראשי למנהל וכלכלה של האס אס"). בשנת 1941 הצטרף לוואפן אס אס ושירת בגדוד מילואים. באביב 1943 הגיע למחנה הריכוז וההשמדה אושוויץ, שם נהיה למנהל אדמיניסטרטיבי.

===באושוויץ===
מקל שירת במחנה עד לפינוי האסירים וצעדת המוות ממנו בינואר 1945. תפקידו במחנה כלל אחריות על תקצוב מזון וביגוד לאסירים וכן רישום ומעקב על רכושם. כמו כן, האגף עליו מקל פיקד היה אחראי על ספירת ושליחת רכושם של הנרצחים, תחזוקת המחנה ובכללם אספקת הגז למשרפות ולקרמטוריום, כך שמקל הואשם גם בביצוע רצח וסיוע לפשע השואה.

בשל השלל הרב שנגזל מן האסירים (בעיקר תכשיטים ושעונים מזהב וממתכות יקרות אחרות), אנשי האס אס עמלו קשה כדי לרשום את כל הפריטים, לאמוד את שוויים ולמיין אותם. מקל הצהיר שמדי רבעון בין 15 ל-20 ארגזים נשלחו למטה המרכזי של האס אס.

===משפט===
מקל נשפט בפני בית הדין העליון בקרקוב, נמצא אשם בפשעי מלחמה ונידון למוות. גזר דינו בוצע בכלא מונטלופיך ב-28 בינואר 1948 והוא נתלה למוות.

בתור קצין שהחזיק בדרגת ס.ס אובר-שטורמבנפיהרר (דרגתו של מפקד מחנה אושוויץ, רודולף הס), הוא היה מהנשפטים בעלי הדרגה הגבוהה ביותר במשפט אושוויץ, יחד עם מפקדו הנוסף של המחנה ארתור ליבהנשל.

==קישורים חיצוניים==

==הערות שוליים==

קטגוריה:אנשי אס אס
קטגוריה:סגל מחנות אושוויץ
קטגוריה:פושעי מלחמה נאצים שהוצאו להורג
קטגוריה:מקבלי אות הזהב המפלגתי
קטגוריה:אישים שהוצאו להורג בפולין
קטגוריה:גרמנים שנולדו ב-1901
קטגוריה:גרמנים שנפטרו ב-1948
פוליטך (קטרגל)

פוליטך (ברוסית: "Мини-футбольный клуб "Политех) הוא מועדון קטרגל רוסי מהעיר סנקט פטרבורג. מאז הקמתו הוא הספיק להתמודד בליגת העל הרוסית בקטרגל מספר פעמים ותחילה הוקם ב-1995 כקבוצת "פוליטכניק" בחסות מכון טכנולוגי מקומי.

בשנת 2018 נקלע לקשיים פיננסיים ופורק.
==הישגים לפי עונה==

{| class="wikitable" width=40%
!עונה
!ליגה (דירוג)
!מיקום
!פלייאוף
|-
|1999
|ליגה ב' (III)
|1
|
|-
|2000
|ליגה א' (II)
|2
|
|-bgcolor="#FAFAD2"
|2001
|ליגת העל (I)
|10
|
|-bgcolor="#FAFAD2"
|2002
|ליגת העל (I)
|14
|
|-bgcolor="#FAFAD2"
|2003
|ליגת העל (I)
|15
|
|-
|2004
|אליפות סנקט פטרבורג
|
|
|-
|2005
|ליגת המשנה (II)
|7
|
|-
|2006
|ליגת המשנה (II)
|2
|3
|-bgcolor="#FAFAD2"
|2007
|ליגת העל (I)
|12
|
|-bgcolor="#FAFAD2"
|2008
|ליגת העל (I)
|12
|
|-bgcolor="#FAFAD2"
|2009
|ליגת העל (I)
|10
|
|-bgcolor="#FAFAD2"
|2010
|ליגת העל (I)
|11
|
|-bgcolor="#FAFAD2"
|2011
|ליגת העל (I)
|7
|רבע גמר
|-bgcolor="#FAFAD2"
|2012
|ליגת העל (I)
|12
|
|-bgcolor="#FAFAD2"
|2013
|ליגת העל (I)
|8
|רבע גמר
|-bgcolor="#FAFAD2"
|2014
|ליגת העל (I)
|11
|
|-bgcolor="#FAFAD2"
|2015
|ליגת העל (I)
|11
|
|-bgcolor="#FAFAD2"
|2016
|ליגת העל (I)
|10
|
|-
|2017
|ליגת המשנה (II)
|5
|
|-bgcolor="#FAFAD2"
|2018
|ליגת העל (I)
|8
|
|-
|}

==קישורים חיצוניים==
* 

* 

קטגוריה:קבוצות קטרגל רוסיות
קטגוריה:סנקט פטרבורג: מועדוני ספורט
שקית של גולות (2017)

שקית של גולות (בצרפתית: Un sac de billes) הוא סרט דרמה צרפתי בבימויו של כריסטיאן דוגואי , המבוסס על רומן אוטוביוגרפי בשם זה מאת ז'וזף ז'ופו. זו הפעם השנייה שהרומן עובד לסרט אחרי "שקית של גולות (1975)".

== עלילה ==
עלילת הסרט מתרחשת בפריז בשנת 1941. האחים מוריס (באטיסט פלוריאל) וז'וזף (דוריאן לה קליץ') חוזרים מבית הספר כבכל יום, אלא שבבית ממתינה להם בשורה קשה. בהיותם משפחה יהודית, הם כבר לא יוכלו להישאר בפריז הכבושה ולכן למחרת בבוקר הם יאלצו להתפצל. שני האחים הצעירים נפרדים מהוריהם ואחיהם ויוצאים למסע ברחבי צרפת שישנה את חייהם לנצח. הם ינסו להתגבר על כל המכשולים בדרך כדי להתאחד מחדש עם משפחתם.

== משתתפים ודמויות ==
{| class="wikitable"
!שם השחקן/ית
!שם הדמות
|-
|דוריאן לה קליץ' 
|ז'וזף ז'ופו
|-
|איליאן ברגלה
|אלברט
|-
|באטיסט פלוריאל
|מוריס ז'ופו
|-
|אמיל ברלינג
|ראול מנצ'לייה
|-
|פטריק ברואל
|רומן ז'ופו
|-
|קולין לקלר
|פרנסואה
|-
|אלזה זילברשטיין
|אנה ז'ופו
|-
|הולגר דמגן 
|אלואיס ברונר
|-
|ברנרד קמפאן 
|אמבואז מנצ'לייר
|-
|מייקל סמדג'ה
|סיימון
|-
|קאב אדמס
|פרדיננד
|-
|לוקאס פריסור
|בקר גרמני
|-
|כריסטיאן קלוויאר

|דוקטור רוזן
|}

== ביקורת ==
באתר האינטרנט Rotten Tomatoes מחזיק הסרט בדירוג של 89% על סמך 19 ביקורות, ודירוג ממוצע של 7.6 / 10.

==קישורים חיצוניים==

* [http://www.seret.co.il/movies/s_movies.asp?MID=5519 "שקית של גולות"], באתר [http://www.seret.co.il/ Seret.co.il]
* [https://www.youtube.com/watch?v=v5q7BvkCrac טריילר הסרט בעברית]

קטגוריה:סרטי 2017
קטגוריה:סרטים מבוססי ספרים
קטגוריה:סרטי דרמה צרפתיים
קטגוריה:סרטים על השואה
קטגוריה:זיכרון שואת יהודי צרפת
המתקפה המשולבת על דמשק וחומס (2018)

פיצוצים סמוך ל[[דמייר]]
המתקפה המשולבת על דמשק וחומס התרחשה ב-14 באפריל 2018, בשעה 04:00 (שעון סוריה), במהלכה ביצעו ארצות הברית, צרפת ובריטניה שורה של תקיפות צבאיות מהאוויר, שכללו שימוש במטוסי קרב ומפציצים מאוישים ובטילים ששוגרו ממשחתות וצוללות נגד אתרים ממשלתיים וצבאיים בסוריה. שלוש המעצמות המערביות אמרו כי ביצעו את ההתקפה בתגובה למתקפה הכימית בדומא שאירעה ב-7 באפריל 2018, שאותה הן ייחסו לממשלת סוריה. סוריה הכחישה שהשתמשה בנשק כימי בדומא, וכינתה את ההתקפות האוויריות הפרה של החוק הבינלאומי.

המטרות שהותקפו כללו מבנים ששימשו את מרכז סרס, בהם מרכזי מחקר צבאיים ומפעלי נשק כימי. המתקפה כללה שימוש בטילי שיוט ששוגרו ממשחתות וצוללת לצד שימוש במפציצים ומטוסי קרב.

==רקע==

ב-7 באפריל 2018 העיר דומא, הסמוכה לדמשק, הותקפה בנשק כימי. העיר הופצצה על ידי פצצות חבית שהכילו רעלים כימיים וגז עצבים. בין 70 ל-150 בני אדם נהרגו בתקיפה בעקבות חשיפה לסארין ולכלור, ומאות נפצעו. מדינות המערב ייחסו את התקיפה למשטר אסד, אך סוריה הכחישה שהשתמשה בנשק כימי בדומא. רוסיה טענה אף היא שלא נעשה שימוש בנשק כימי בדומא, וייחסה את הטענות לזיוף של המודיעין הבריטי.

למחרת התקיפה בדומא האשים נשיא ארצות הברית, דונלד טראמפ, את נשיא רוסיה, ולדימיר פוטין, ואת איראן בתמיכה בבשאר אל-אסד, ואיים שאסד ישלם מחיר כבד על התקיפה. בעקבות דבריו אלה החלה ארצות הברית לגבש קואליציה של מדינות לתקיפה בסוריה.

==התקיפה==
[[מזכיר ההגנה של ארצות הברית ג'יימס מאטיס בתדרוך לעיתונאים לאחר התקיפה המשולבת בסוריה בה השתתפו ארצות הברית, בריטניה וצרפת.]]
ב-14 באפריל 2018, בשעה 04:00 (שעון סוריה), ביצעו ארצות הברית, צרפת ובריטניה שורה של תקיפות צבאיות מהאוויר, שכללו שימוש במטוסי קרב ומפציצים מאוישים ובטילים ששוגרו ממשחתות, נגד אתרים ממשלתיים וצבאיים בסוריה. בתקיפה שוגרו לעבר המטרות 105 טילי שיוט, בהם 66 טילי טומהוק (37 טילים שוגרו מאוניות מלחמה בים סוף, 23 טילים שוגרו מהמפרץ הפרסי ושישה שוגרו מצוללת תקיפה ממזרח הים התיכון). שני מפציצי B-1 לנסר שיגרו 19 טילי AGM-158 JASSM . ארבעה מטוסי טורנדו בריטיים, שהמריאו מבסיס אקרוטירי שבקפריסין, שיגרו שמונה טילי שיוט מדגם Storm Shadow . מטוסי דאסו ראפאל ומיראז' 2000 של חיל האוויר הצרפתי שיגרו שבעה טילי שיוט, ועוד חמישה טילים שוגרו מספינות של הצי הצרפתי.

המטרות שהותקפו כללו מבנים ששימשו את מרכז סרס, מפעל לייצור סארין במחוז חומס ומתקן אחסון במחוז חומס.

לדברי ארצות הברית, התקיפה השיגה את מטרותיה, ופגעה קשות ביכולתה של סוריה לייצר נשק כימי. לדברי סוריה ורוסיה, מרבית הטילים יורטו.

==כינוס מועצת הביטחון==
בעקבות התקיפה יזמה רוסיה כינוס של מועצת הביטחון של האומות המאוחדות, שבו הגישה הצעת החלטה לפיה המתקפה היא "תוקפנות נגד הרפובליקה הערבית הסורית מצד ארצות הברית ובעלות בריתה והפרה של החוק הבינלאומי ושל אמנת האו"ם". מועצת הביטחון דחתה הצעה זו.

== ראו גם ==
* המתקפה הכימית בדומא
* מלחמת האזרחים בסוריה
* נשק להשמדה המונית בסוריה
* התקיפה האמריקאית בסוריה (2017)

==קישורים חיצוניים==

* 
* 

==הערות שוליים==

קטגוריה:מלחמת האזרחים בסוריה
קטגוריה:2018 בסוריה
קטגוריה:ארצות הברית: קרבות
קטגוריה:הממלכה המאוחדת: היסטוריה צבאית
קטגוריה:צרפת: קרבות
קטגוריה:חומס: היסטוריה
קטגוריה:דמשק: היסטוריה
קטגוריה:תוכנית הגרעין הסורית
קטגוריה:2018: סכסוכים
קטגוריה:יחסי סוריה–צרפת
ליפיצה (סז'נה)

ליפיצה (באיטלקית: Lipizza) הוא כפר ברשות המקומית סז'נה שבסלובניה, סמוך לגבולה עם איטליה. הכפר ליפיצה נחשב כיעד תיירות מרכזי בסלובניה, וידוע בחוות הרבעת הסוסים שנמצאת בו, בה פותח גזע הסוסים ליפיצן.

מקור השם של הכפר הוא מהמילה הסלובנית "lipa" שמשמעותו עץ הטיליה. מין של עץ זה נפוץ באזור, והוא סמל לאומי בסלובניה.

==היסטוריה==
מאז המאה ה-14 ועד ל-1947, ליפיצה הייתה משויכת מוניציפלית לרשות המקומית של טריאסטה, איטליה. כאשר קרל השני, ארכידוכס אוסטריה החליט לייסד חוות הרבעה חדשה במאה ה-16, סוסים מגזע ספרדי נחשבו לזן המשובח ביותר. קרל השני החליט בשנת 1578 לפתח גזע סוסים חדש במעון הקיץ הנטוש של הבישוף של טריאסטה. אזור הגידול נבחר מכיוון שרמת הקראסט דמתה בנופה ובאקלימה לאזור אנדלוסיה שבספרד. ב-1581 נרכשו 24 סוסות ו-6 סוס הרבעה.

תחת שלטונו של הקיסר יוזף הראשון (1711 - 1705) נבנו בניינים חדשים בליפיצה, וביניהם אורווה לסוסים וקפלה. באותה תקופה נסללו דרכים וניטעו יערות.

ב-1802 ספגה החווה רעידת אדמה, נפגעו בה בניינים, וסוסים הדרים בה נהרגו. בעקבות הסכם השלום של שונברון ב-1809, סופחו לצרפת העיר טריאסטה ואזור קרניולה, צעד שאילץ את הקיסר להסיג עדר של 289 סוסים מליפיצה לפצקו שליד מזה-הגייש בהונגריה. הסוסים הגיעו לפצקו ב -27 ביוני 1809 ונשארו שם עד 1815.

מכרה פחם פעל ממזרח ליישוב משנת 1778 עד 1817. כריית פחם המשיכה במקום שוב בשנת 1857 ובמועדים מאוחרים יותר, אך נחשבה לא כלכלית ולכן הופסקה.

משנת 1991, עם הכרזת העצמאות של סלובניה, הכפר משתייך למדינה זו.

==חוות הסוסים בליפיצה==
סוסים בחוות הסוסים בליפיצה

בליפיצה נוצר גזע הסוסים ליפיצן. גזע סוסים זה פותח בימיה של המלכה מריה תרזה שבעלה פרנץ הראשון, קיסר האימפריה הרומית הקדושה, התעניין בגידול סוסים.

בתקופה שבין 1797 ל-1815 חוותה החווה קשיים רבים. ב-22 במארס 1797 נאלץ עדר של למעלה משלוש מאות סוסים לברוח בפעם הראשונה מהצבא של נפוליאון, שחדר דרך האזור הוונציאני לעבר קרניולה ושטיירסקה. העדר הועבר לסקשפהרוואר שבהונגריה. לאחר חתימת הסכם קמפו פורמיו ב-17 באוקטובר 1797 הוחזר העדר בשלום לליפיצה.

המלכה אליזבת ביקרה בחווה באוקטובר 2008. היה זה ביקורה הראשון בסלובניה. המלכה אליזבת קיבלה במתנה סוס ליפיצני, כמתנה מן העם הסלובני. הסוס הושאר בחווה לאור בקשה שיישאר בה ויטופל בשמה. החווה כוללת כעת גם מלון, כמו גם את מוזיאון ליפיקום המוקדש להיבטים שונים של הרבעה וגזע הליפיצן. בחווה מתקיימים כיום סיורים מודרכים ומופעי ראווה.

==קישורים חיצוניים==

* [http://www.lipica.org/en/ אתר רשמי] ליפיצה

==הערות שוליים==

קטגוריה:סלובניה: יישובים
קטגוריה:סוסים בתרבות
פה זה לא אירופה

פה זה לא אירופה הוא סינגל שהוקלט על ידי הזמרת הישראלית מרגלית צנעני, ביחד עם ליין מסיבות הגייז "אריסה". השיר יצא לאור ב-21 באוקטובר 2014, כסינגל שלא מתוך אלבום, אלא כסינגל שנתי שאותו מוציאים אריסה ביחד עם אמן ישראלי בולט.

== רקע וכתיבה ==
השיר נכתב על ידי דורון מדלי שגם הלחין אותו. במקור נכתב השיר לזמרת דנה אינטרנשיונל, אך לבסוף הוקלט על ידי מרגלית צנעני.
שיר זה הוא שיר בסגנון הפופ, אשר משלב בתוכו בית מהפזמון הידוע "אני מאמין", אשר אותו שרים כמה זמרי ליווי שהתנדבו לשיר זאת בקליפ, ובאודיו של השיר.

מדלי אף היה אחראי לכתיבת והלחנת הלהיט הנוסף של אריסה, "תל אביב", אשר אותו שר עומר אדם שנה לפני כן. שנה לאחר מכן, הוציאו אריסה ביחד עם שרית חדד את השיר "קרקס", אשר הפך ללהיט גם כן.

שיר זה נחשב לשיר מחאה, ווואלה! NEWS אף אמרו כי: "מרגול החליטה לצאת בשיר מחאה ציני ומשעשע כנגד כל אותם אנשים שחושבים שהעיר הגדולה היא אירופה, כשהיא שרה לגייז "גברת היפסטר, נו איך בברלין? את משתלבת יפה עם גרמנים?" וממשיכה בפזמון "פה זה לא אירופה, פה זה ישראל - תתחיל להתרגל".

== וידאו קליפ ==
הווידאו קליפ הנלווה שיצא עבור השיר, בוים על ידי עומר טובי, והועלה לערוצם של אריסה ב-21 באוקטובר 2014, בסמוך לצאתו כסינגל. בקליפ משתתף אוריאל יקותיאל, אשר לאורכו לובש שמלה, ופניו מאופרות.

בין לבין ניתן לראותו רוכב על קרוסלה, ויושב ברכב כשגברים רבים מסביבו. הקליפ של השיר קוצר לאורך של כדקה וחצי, כאשר אורכו המקורי הוא שלוש וחצי דקות.

== תחנת הרדיו ==
באותו הזמן שבו יצא השיר, עלתה תוכנית ברדיו לב המדינה, בשם "פה זה לא אירופה!", בהגשת הני זובידה ומרגול, אשר נתמכה על גבי השיר הזה.

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2014
קטגוריה:סינגלים מ-2014
קטגוריה:שירי מרגלית צנעני
קטגוריה:שירי אריסה
קטגוריה:שירים בעברית
קטגוריה:שירים שנכתבו על ידי דורון מדלי
קטגוריה:שירי להט"ב
קטגוריה:שירי מחאה בעברית
קטגוריה:שירים על אירופה
יחסי מזרח טימור – סן מרינו

יחסי מזרח טימור–סן מרינו הם היחסים הדיפלומטיים הרשמיים שבין הרפובליקה הדמוקרטית של מזרח טימור לבין הרפובליקה המרוממת של סן מרינו.

== סקירה כללית ==
סן מרינו ומזרח טימור כוננו את יחסיהן הדיפלומטיים ב-9 בנובמבר 2004. מלבד ייבוא אזרחי, לא התרחש סחר בין שתי המדינות בשנת 2016 על פי הלמ"ס המזרח טימורי. אזרחי סן מרינו המגיעים למזרח טימור פטורים מאשרה. גם אזרחי מזרח טימור המגיעים לסן מרינו פטורים מאשרה.

== ייצוג ==
* סן מרינו אינה מיוצגת במזרח טימור באף דרג, הן בדרג השגרירות והן בדרג הקונסולרי. השגרירות המייצגת שלה במזרח טימור היא זו המצויה בג'קרטה, בירת אינדונזיה.
* מזרח טימור אינה מיוצגת בסן מרינו באף דרג, הן בדרג השגרירות והן בדרג הקונסולרי. השגרירות בה ניתנים שירותים קונסולריים לאזרחי סן מרינו היא זו שאמונה על הכס הקדוש ונמצאת בקריית הוותיקן.

== הערות שוליים ==
יחסי ונצואלה – סן מרינו

יחסי ונצואלה-סן מרינו הם היחסים הדיפלומטיים הרשמיים שבין הרפובליקה הבוליברית של ונצואלה לבין הרפובליקה המרוממת של סן מרינו.

== סקירה כללית ==
סן מרינו היא מדינה נייטרלית ברוב המקרים, לכן לא יכלה לכונן יחסים דיפלומטיים מלאים עם ונצואלה הסוציאליסטית והאנטי-אמריקנית. קשריה עם ונצואלה היו החל מה-21 בינואר 2009 יחסים דיפלומטיים חלקיים (לפי משרד החוץ הסן מרינזי, "קונסולריים") ב-4 באפריל 2014, אחרי מות הנשיא הוונצואלני הוגו צ'אווס כוננו שתי המדינות יחסים דיפלומטיים רשמיים ומלאים.

בשנת 2013 ייצאה סן מרינו לוונצואלה סחורה בשווי 601 אלף דולר אמריקאי. בשנת 2008 ייבאה סן מרינו מוונצואלה סחורה בשווי 5.3 אלף דולר אמריקאי, הסחורה כללה סירות בלבד.

== ייצוג ==
* סן מרינו אינה מיוצגת בוונצואלה בדרג השגרירות. סן מרינו מיוצגת בוונצואלה בדרג הקונסולרי באמצעות קונסוליה שהיא מחזיקה בקראקס, בירת המדינה.
* ונצואלה אינה מיוצגת בסן מרינו באף דרג, הן בדרג השגרירות והן בדרג הקונסולרי.

== הערות שוליים ==
קוד גאוס

טופולוגית לקשר השמונה.]]
בתורת הקשרים, קוד גאוס הוא שיטה לתיאור הדיאגרמה המישורית של קשר נתון באמצעות סדרה של מספרים או אותיות. הוא תואר לראשונה על ידי קרל פרידריך גאוס במספר כתבים לא מפורסמים. 

קוד גאוס דומה לסימון Dowker, אלא שבמקום לייצג כל צומת על ידי שני מספרים שונים (כמו בסימון Dowker), בקוד גאוס כל צומת מיוצגת על ידי מספר יחיד, עד כדי סימן שתלוי באם חולפים מעל לצומת או מתחת לה. באיור משמאל מוצגת עקומה מישורית יחד עם סימון Dowker שלה כדי להדגים את שיטת הקידוד, זאת שכן העיקרון של קידוד גאוס זהה.

== תיאור ==
בעבור דיאגרמת קשר עם n צמתים, קוד גאוס מתאים לה סדרה של 2n מספרים הנבחרים מהקבוצה {<math>1,2,\cdots,n</math>}. תהליך ההתאמה נעשה בצורה הבאה:

נבחר על העקום נקודה שרירותית שאינה צומת, ואז נתחיל "לטייל" לאורך הקשר במגמה קבועה מסוימת. כאשר נחלוף על פני הצומת הראשונה, נתאים לה את המספר 1. בדומה לכך, בכל פעם שנחלוף על פני צומת, נרשום לידה את המספר הסידורי שמתאים לה. עם זאת, כאשר נחלוף על פני צומת שכבר התאמנו לה מספר, נרשום מספר השווה לנגדי של המספר הסידורי שכבר קיים לצומת. הסימן של המספר למעשה מייצג האם העקומה חולפת "מתחת" או "מעל" לצומת. במקביל לרישום המספרים המתאימים לנקודות הצומת, נרשום סדרה של מספרים שמייצגים את המספרים הסידוריים של הצמתים שחלפנו על פניהם. כיוון שעל פני כל צומת אנו חולפים פעמיים, קיבלנו איפה סדרה של 2n מספרים, אשר בה כל אחד מהערכים המוחלטים של המספרים הסידוריים המתאימים לצמתים (הווה אומר, מספר מ-1 עד n) מופיע פעמיים. 

למשל, לקשר התלתן יש קוד גאוס: 3-, 2, 1-, 3, 2-, 1, ואילו לקשר השמונה מתאים קוד גאוס: 4+, 2-, 3+, 4-, 1+, 3-, 2+, 1-.

באופן כללי, כאשר אין חשיבות לסימן, מספר הרצפים האפשריים עבור דיאגרמת קשר עם n צמתים הוא המקדם המולטינומי: <math> {2n \choose 2, 2, \cdots, 2} = \frac </math>.

=== תנאי הזוגיות ===

בכתביו הלא מפורסמים, גאוס העלה את השאלה אילו רצפים של מספרים או אותיות יכולים לייצג דיאגרמות קשר אמיתיות, ועשה אבחנה לא טריוויאלית בנוגע לאפיון הרצפים ברי המימוש. למעשה הוא שאל שאלה קשה יותר - אילו רצפי סמלים נטולי סימן יכולים לייצג דיאגרמות קשר אמיתיות? והאבחנה שעשה, שנקראת תנאי הזוגיות, מתייחסת לשאלה הזאת:

תנאי הזוגיות: שתי ההופעות של כל סמל בקוד גאוס של עקומה שחותכת את עצמה מופרדות על ידי מספר זוגי של סמלים.

הוכחה לטענה זאת ניתנה לראשונה על ידי המתמטיקאי Julius Nagy ב-1927. עם זאת, גאוס עצמו הבחין גם כי תנאי הזוגיות אינו מספיק כאשר <math>5\le n</math>, וכמות רבה של מאמרים נכתבו על אפיון הסדרות שמייצגות עקומים אמיתיים.

== מקורות ==
* 
* 

==הערות שוליים==

קטגוריה:תורת הקשרים
קטגוריה:קרל פרידריך גאוס
פרנץ פקטהלמי-ציידנר

פרנץ פקטהלמי-ציידנר (בהונגרית: Feketehalmy-Czeydner Ferenc; 22 בדצמבר 1890, סימריה, האימפריה האוסטרו-הונגרית – 5 בנובמבר 1946, ז'אבאלי, הרפובליקה הפדרלית הסוציאליסטית של יוגוסלביה), היה קולונל-גנרל הונגרי אשר שירת בצבא ממלכת הונגריה ובוואפן אס אס, ממפקדי הטבח בדרום באצ'קה ב-1942, אשר נשפט, הורשע והוצא להורג בתלייה בגין פשעי המלחמה.

==קורות חייו==
===ראשית הקריירה===
פרנץ פקטהלמי-ציידנר נולד בסימריה אשר בטרנסילבניה (בשטחי רומניה המודרנית). ב-1910 סיים את האקדמיה הצבאית הטרזיאנית והוצב בחטיבת ארטילריה במסגרתה לחם במלחמת העולם הראשונה. לאחר המלחמה השתלב בצבא ממלכת הונגריה וב-1938 הועלה לדרגת מייג'ור גנרל ומונה למפקד חטיבת הרגלים ה-6 בארמייה הראשונה. בהמשך מונה לראש המטה הכללי של הארמייה הראשונה ובנובמבר 1941 הועלה לדרגת פלדמרשל-לוטננט ולמפקד הקורפוס ה-5 של הצבא הונגרי.

===הטבח בדרום באצ'קה===

באפריל 1941 כבשה גרמניה הנאצית את ממלכת יוגוסלביה ואזור באצ'קה סופח להונגריה. בהמשך החלו באזור קרבות בין כוחות הפרטיזנים של טיטו לכוחות הונגריים. ראש המטה הכללי של הצבא ההונגרי פרנץ סומבטהיי הורה לבצע פעולת עונשין בחבל. שלושה גדודים מהקורפוס ה-5 תחת פיקודו של הקולונל לאסלו דיאק נשלחו לבאצ'קה. בהוראתו הישירה של פקטהלמי-ציידנר טבחו החיילים ההונגרים בתושבי ז'אבאלי ובהמשך השתתפו בטבח בנובי סאד. הטבח עורר הדים בהונגריה ובמדינות אירופיות והממשל הורה להפסיקו. פקטהלמי-ציידנר הודח מהשירות הצבאי. לאחר שמיקלוש קאלאי התמנה לראש הממשלה הוחל בהליכים פליליים נגדו ובדצמבר 1943 הוא הורשע ונידון ל-15 שנות מאסר. בינואר 1944 נמלט פקטהלמי-ציידנר לווינה שבגרמניה הנאצית, ביקש וקיבל מקלט מדיני.

===שלהי הקריירה ואחריתו===
לאחר קבלת המקלט המדיני התנדב פקטהלמי-ציידנר לוואפן אס אס והוצב בשורות קורפוס הפאנצר אס אס השני. לאחר הפיכת צלב החץ בהונגריה ומינויו של פרנץ סלשי לראש הממשלה שב פקטהלמי-ציידנר להונגריה. באוקטובר 1944 מונה לסגן שר ההגנה. במאי 1945 נשבה פקטהלמי-ציידנר על ידי כוחות צבא ארצות הברית. הוא הוסגר להונגריה, ושם החלו נגדו בהליכים משפטיים. בהמשך, בינואר 1946, הוסגר ליוגוסלביה, ושם הועמד לדין בגין פשעי מלחמה. הוא הורשע, וב-5 בנובמבר 1946 הוצא להורג בתלייה בעיירה ז'אבאלי, אשר בתושביה טבחו חייליו.

==הערות שוליים==

קטגוריה:מעוטרי צלב הברזל
קטגוריה:אנשי צבא אוסטרו-הונגרים במלחמת העולם הראשונה
קטגוריה:הונגרים משתפי פעולה עם הנאצים
קטגוריה:שואת יהודי יוגוסלביה
קטגוריה:משתתפים ברצח יהודי הונגריה
קטגוריה:הונגרים משתפי פעולה עם הנאצים שהוצאו להורג
קטגוריה:אנשי אס אס

קטגוריה:הונגרים שנולדו ב-1890
קטגוריה:הונגרים שנפטרו ב-1946
יחסי אזרבייג'ן – איי שלמה

יחסי אזרבייג'ן–איי שלמה הם היחסים הדיפלומטיים הרשמיים שבין הרפובליקה של אזרבייג'ן לבין איי שלמה.

== סקירה כללית ==
היחסים בין שתי המדינות כוננו ב-8 בפברואר שנת 2011 בשולי העצרת הכללית של האו"ם. החתימה על מזכר כינון היחסים נעשתה במעמד זוטרים משתי הממשלות ושגריר איי שלמה בארצות הברית.

== קישורים חיצוניים ==

* [http://www.iqtisadiyyat.com/az/pages/5/information/1339 BMT yanında Daimi Nümayəndəliyimizdə Azərbaycan və Solomon Adaları arasında rəsmi sənəd imzalanmışdır] , איקטיסאדיאת
מנת יתר (סרט)

מנת יתר הוא סרט קולנוע ישראלי משנת 1993 בבימויו של שמואל אימברמן ולפי תסריט של אסי דיין ופיני עדן. 

הסרט מבוסס על סיפור חייה של השחקנית מונה זילברשטיין שהייתה מכורה לסמים, ומתה כתוצאה ממנת יתר של סם ההרואין לאחר ניסיון גמילה מסמים שכשל.

==עלילה==
דנה (לימור גולדשטיין) צעירה בת טובים מהמעמד הבינוני-גבוה מלוהקת על ידי במאי בשם איקה (איקה זוהר) לתפקיד ראשי בסרט קולנוע לצד שחקן נודע בשם שוקי אביטל (עמוס לביא), ומתדרדרת בעקבותיו לסמים קשים.

==שחקנים==
{| class="wikitable" style="font-size:90%; line-height:1.2"
|-
! שם השחקן/ית !! שם הדמות
|-
| לימור גולדשטיין || דנה
|-
| עמוס לביא || שוקי אביטל
|-
| מירי פביאן || רותי, אימה של דנה
|-
| מיכאל ורשביאק || עמירם, אביה של דנה
|-
| ישי גולן || איתן, אחיה של דנה
|-
| יואב צפיר || יוני, החבר של דנה
|-
| עדי טופול || גליה
|-
| איקה זוהר || איקה, הבמאי
|-
| עלית קרייז || רחל, עוזרת במאי
|-
| אורי קלאוזנר || מני
|}

==קישורים חיצוניים==

* 
* - ביקורת

==הערות שוליים==

קטגוריה:סרטי 1993
קטגוריה:סרטי דרמה ישראליים
קטגוריה:סרטי סמים
קטגוריה:סרטים ישראליים המבוססים על סיפור אמיתי
קטגוריה:סרטי שמואל אימברמן
קטגוריה:ישראל: סמים
קטגוריה:סרטים ישראליים משנת 1993